62022CO0335_INF
A Bíróság (tizedik tanács) 2023. július 19‑i végzése –A (Értékpapír‑forgalmazást terhelő adó)
C‑335/22. sz. ügy (
1
)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – A 2008/7/EK irányelv – A 5. cikk (2) bekezdésének b) pontja – Tőkefelhalmozást terhelő közvetett adók – A kötvényekre és kereskedelmi értékpapírokra irányuló piaci befektetési szolgáltatásokat terhelő bélyegilleték”
1.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Közvetettadó‑mentes ügyletek – Forgalomképes értékpapírok kibocsátása és forgalomba bocsátása – Fogalom – Átfogó tőkefelhalmozásra irányuló ügylet szerves részét képező forgalomképes értékpapírokkal kapcsolatos befektetési szolgáltatások – Bennfoglaltság
(2008/7 tanácsi irányelv, 5. cikk, (2) bekezdés, b) pont)
(lásd: 25. és 26. pont)
2.
Adórendelkezések – Jogszabályok harmonizálása – Tőkefelhalmozást terhelő közvetett adók – 2008/7 irányelv – Közvetett adózás tárgyát nem képező ügyletek – A forgalomképes értékpapírok piacán befektetési szolgáltatásokat nyújtó bank által kapott díjazást terhelő bélyegilleték – Megengedhetetlenség – Harmadik személy szolgáltatásainak az értékpapír‑kibocsátó társaság általi kötelező igénybevétele – Hatás hiánya
(2008/7 tanácsi irányelv, 5. cikk, (2) bekezdés, b) pont)
(lásd: 28., 29. pont és a rendelkező rész)
Rendelkező rész
A tőkeemelést [helyesen: tőkefelhalmozást] terhelő közvetett adókról szóló, 2008. február 12‑i 2008/7/EK irányelv 5. cikke (2) bekezdésének b) pontját
a következőképpen kell értelmezni:
azzal ellentétes az olyan nemzeti szabályozás, amely előírja, hogy bélyegilletéket kell kivetni arra a díjra, amelyet egy tőkeegyesítő társaság fizet egy olyan banknak, amelyet forgalomképes értékpapírok, így kötvények és újonnan kibocsátott kereskedelmi értékpapírok közvetítésével bízott meg, függetlenül attól, hogy a szóban forgó értékpapírokat kibocsátó társaságok jogilag kötelesek‑e harmadik személyek szolgáltatásait igénybe venni, vagy önként választották ennek igénybe vételét.
(
1
)	HL C 326., 2022.8.29.